Դորիանս

Դորիանս, հայկական ռոք խումբ, որը ներկայացրել է Հայաստանը Եվրատեսիլ 2013 երգի մրցույթում և զբաղեցրել 18-րդ հորիզոնականը։

 Պատմություն 
Խումբը հիմնադրվել է 2008 թվականի հունիս 7-ին։ Խմբի անդամներեն են՝ Գոռ Սուջյանը (վոկալ), Գագիկ Խոդավիրդին (կիթառ), Էդգար Սահակյանը (բասս կիթառ), Արման Փահլևանյանը (ստեղնաշարային գործիքներ) և Արման Ջալալյան (հարվածային գործիքներ)։

2009 թվականի ապրիլին Դորիանսը Մոսկվայում` Տաշիր ամենամյա մրցանակաբաշխության ժամանակ արժանացավ «Տարվա Բացահայտում» մրցանակին։ Հունիսին իր մեկ ամյակի առթիվ խումբն ունեցավ իր առաջին մեծ համերգը Երևանում։

Լեգենդար երաժիշտներ Յան Գիլանի (Դիփ Փարփլ) և Թոնի Այոմիի (Բլեք Սաբաթ) հետ հանդիպումից հետո խումբը Rock Aid Armenia նախագծի շրջանակներում ունեցավ համերգ, որի հասույթը տրամադրեց Գյումրիի երաժշտական դպրոցին։

2010 թվականին խումբը համերգներով հանդես եկավ Մոսկվայում։ Նույն թվականին Հայաստանի Ազգային Երաժշտական Մրցանակաբաշխությանը ճանաչվեց “Տարվա Լավագույն Ռոք Խումբ”, իսկ 2011 թվականին նվաճեց “Տարվա Լավագույն Ռոք Խումբ”, ”Տարվա Լավագույն Տեսահոլովակ”, “Տարվա Լավագույն Երգիչ” մրցանակներըՀայաստանի Ազգային Երաժշտական Մրցանակաբաշխություն 2009։

2011 թվականի ապրիլին խումբը ձայնագրեց իր առաջին ձայնասկավառակը, որի միքսային աշխատանքները կատարվեցին Բրյուսելում ("ICP" Studios), իսկ մասթերինգն արվեց Փարիզում ("Translab" Studio)։

2011 թվականի օգոստոսին Դորիանսը Երևանում ելույթ ունեցավ Սերժ Թանկյանի համերգի բացմանըՍերժ Թանկյանի համերգը կբացի Դորիանս ռոք խումբը. Րաֆֆի Նիզիբլյան։

2011 թվականի դեկտեմբեր 13-ին խումբը Van Music Awards ռադիոմրցանակաբաշխության ժամանակ արժանացավ “Rock number One”, “Man Number One” մրցանակներին։

Դորիանս խմբի առաջին՝ "Fly" (Թռիչք) անվամբ ձայնասկավառակի շնորհանդեսը տեղի ունեցավ 2011 թվականի դեկտեմբերի 22-ին։

2012 թվականի սեպտեմբերի 10-ին Կարեն Դեմիրճյանի անվան Մարզահամերգային Համալիրում, իսկ սեպտեմբերի 13-ին Արցախում, Դորիանս խումբը ելույթ ունեցավ աշխարհահռչակ ռոք երաժիշտ, ստեղնահար Դերեկ Շերինյանի հետ։ Համերգի հատուկ հյուրն էր կենդանի ռոք լեգենդ Գլեն ՀյուզըԱռաջին մեծության ռոք-աստղը ելույթ է ունեցել ԱրցախումԴորիանսը, Գլեն Հյուզն ու Դերեկ Շերինյանը “ռոքեցին” հայ հանդիսատեսին։

2013 թվականի մայիսին խումբը "Lonely Planet" երգով ներկայացրել է Հայաստանը Եվրատեսիլ 2013 երգի մրցույթումWho will win Eurovision 2013? CNNԳոռ Սուջյանը կներկայացնի Հայաստանը - European Broadcasting UnionGor Sujyan will represent Armenia - European Broadcasting Union, և եզրափակչում զբաղեցրել 18-րդ հորիզոնականը 41 միավորովEurovision Song Contest 2013 Grand Final։

 Խմբի անդամներ 
 Ներկայիս անդամներ 
 Գոռ Սուջյան - վոկալ (2008 թ–ներկա)
 Գագիկ Խոդավիրդի - կիթառ (2008 թ–ներկա), ծնվել է 1987 թվականի մայիսի 19-ին Թեհրանում։ Դպրոցն ավարտելուց հետո տեղափոխվել է Երևան, ուր ընդունվել է Երևանի Կոմիտասի անվան պետական կոնսերվատորիա։
 Արման Փահլևանյան - ստեղնաշարային գործիքներ (2008 թ–ներկա)
 Էդգար Սահակյան - բաս կիթառ (2008 թ–ներկա)
 Արման Ջալալյան - հարվածային գործիքներ (2008 թ–ներկա)
 Վարդան Զադոյան - Կրեատիվ պրոդյուսեր
 Վահագն Գևորգյան - պրոդյուսեր

 Աղբյուրներ 

 Արտաքին հղումներ 
 Դորիանսը zarkfoundation.com կայքում

Կատեգորիա:Հայաստանի մասնակիցները Եվրատեսիլ երգի մրցույթում
Կատեգորիա:Հայկական ռոք խմբեր